b'\n_START_ARTICLE_\nIllyricum\n_START_PARAGRAPH_\nIllyricum oli Rooman valtakunnan provinssi. Se sijaitsi Adrianmeren koillis- ja it\xc3\xa4rannikolla, suunnilleen nykyisen Kroatian ja Albanian alueella. Provinssi korvasi aiemman Illyrian kuningaskunnan, jonka viimeinen kuningas Gentius kukistettiin kolmannen makedonialaissodan j\xc3\xa4lkeen 160-luvulla eaa. Vasta roomalainen kenraali ja my\xc3\xb6hemmin keisari Tiberius onnistui kukistamaan t\xc3\xa4ysin illyrialaiset ensimm\xc3\xa4isell\xc3\xa4 vuosisadalla. My\xc3\xb6h\xc3\xa4isantiikin aikana monet illyrialaiset sotap\xc3\xa4\xc3\xa4llik\xc3\xb6t toimivat Rooman keisareina.'